Akken id-yenna SALḤI M.A: « D amsawal id-iḥekkun taḥkayt i deg ur yelli ara d awadem, ṣṣenf-agi n umsawal iẓer akk ayen yellan di teḥkayt, ayen yessen d wayen yeẓra yugar ayen snen d wayen ẓran yiwudam ittekkin di teḥkayt id-iḥekku. Mi ara yili ṣṣenf-a n umsawal, yettili aṭas usexdem n udem wis tlata nwasuf, amatar udmawan “y” neɣ “t” deg yimyagen (neɣ udem wis tlata n usget, amatar udmawan “n” d “nt”) akken daɣen i tuqquten yimqimen ilelliyen: netta, nettat, nutni, nutenti. »28